**ΞΕΝΟΦΩΝΤΟΣ *ΕΛΛΗΝΙΚΑ***

ΒΙΒΛΙΟ 2. ΚΕΦΑΛΑΙΟ 1. §16 – 32

§28 – 29

**ΝΟΗΜΑΤΙΚΗ ΑΠΟΔΟΣΗ**

Ο Λύσανδρος μόλις πήρε το προειδοποιητικό σήμα, αμέσως επιτέθηκε με ταχύτητα. Έτσι τους αιφνιδίασε, κυρίεψε όλα τα πλοία – εκτός από εννιά – και αιχμαλώτισε τα πληρώματά τους. Η απελπισμένη προσπάθεια του Κόνωνα να περισώσει την κατάσταση δεν απέφερε καρπούς. Έτσι μόνο αυτός μαζί με οχτώ πλοία κατέφυγε στον Ευαγόρα της Κύπρου, αφού προηγουμένως άρπαξε τα μαγάλα πανιά των πλοίων του Λυσάνδρου, ενώ η Πάραλος κατέπλευσε στην Αθήνα για να αναγγείλει το φοβερό γεγονός.

**ΜΕΤΑΦΡΑΣΗ**

28 Τότε ο Λύσανδρος έδωσε αμέσως σήμα να ξεκινήσει ο στόλος ολοταχώς· συμπορευόταν και ο Θώραξ με το πεζικό του. Ο Κόνων, μόλις είδε την επιθετική κίνηση των εχθρών, έδωσε σήμα (στους στρατιώτες) να τρέξουν αμέσως στα πλοία. Επειδή όμως οι άνθρωποι είχαν διασκορπιστεί, άλλα πλοία βρέθηκαν με δύο μόνο σειρές κωπηλάτες, άλλα με μία και άλλα τελείως άδεια· μόνο το πλοίο του Κόνωνα και άλλα εφτά, που βρέθηκαν επανδρωμένα κοντά του, όλα μαζί βγήκαν στ’ ανοιχτά, μαζί και η Πάραλος, ενώ όλα τα άλλα ο Λύσανδρος τα κατέλαβε στην ακτή. Επίσης, στην ακτή αιχμαλώτισε τους περισσότερους άντρες· μερικοί όμως πρόλαβαν και κατέφυγαν στα μικρά οχυρά (της Σηστού).

29 Ο Κόνων, ενώ έφευγε με τα εννιά πλοία του, όταν κατάλαβε ότι οι Αθηναίοι είχαν καταστραφεί, αφού προσορμίστηκε στην Αβαρνίδα, το ακρωτήρι της Λαμψάκου, πήρε αποκεί τα μεγάλα πανιά των πλοίων του Λυσάνδρου· και ο ίδιος με τα οχτώ πλοία έπλευσε για τον Ευαγόρα της Κύπρου, ενώ η Πάραλος προς την Αθήνα για να αναγγείλει τα γεγονότα.

**ΠΥΡΗΝΙΚΑ ΔΟΜΙΚΑ ΣΤΟΙΧΕΙΑ**

εὐθὺς ἐσήμανε πλεῖν τὴν ταχίστην.

**Η ΔΙΑΤΑΓΗ ΤΟΥ ΛΥΣΑΝΔΡΟΥ**

ἰδὼν τὸν ἐπίπλουν,

**Η ΑΝΤΙΔΡΑΣΗ ΤΟΥ ΚΟΝΩΝΑ**

ἐσήμανεν (τοῖς στατιώταις) βοηθεῖν εἰς τὰς ναῦς …

αἱ μὲν τῶν νεῶν δίκροτοι ἦσαν,

**Η ΑΠΗΧΗΣΗ / ΑΙΤΙΟΛΟΓΗΣΗ**

αἱ δὲ μονόκροτοι,

αἱ δὲ παντελῶς κεναί·

διεσκεδασμένοι γὰρ ἦσαν οἱ ἄνθρωποι.

ἡ τοῦ Κόνωνος (ναῦς)

**ΤΑ ΣΩΘΕΝΤΑ ΠΛΟΙΑ**

ἀνήχθησαν ἁθρόαι καὶ ἄλλαι περὶ αὐτόν,

ἑπτὰ πλήρεις καὶ ἡ Πάραλος

Λύσανδρος πάσας τὰς ἄλλας ναῦς ἔλαβεν ἐν τῇ γῇ,

**ΑΠΟΤΕΛΕΣΜΑΤΑ ΣΤΡΑΤΗΓΗΜΑΤΟΣ**

τοὺς δὲ πλείστους ἄνδρας ἐν τῇ γῇ συνέλεξεν,

οἱ δὲ καὶ ἔφυγον εἰς τὰ τειχύδρια.

φεύγων … κατασχὼν ἐπὶ τὴν Ἀβαρνίδα … ἔλαβε αὐτόθεν τὰ τῶν Λυσάνδρου νεῶν μεγάλα ἱστία καὶ ἀπέπλευσε παρ’ Εὐαγόραν,

**ΕΝΕΡΓΕΙΕΣ ΤΟΥ ΚΟΝΩΝΑ / ΧΡΟΝΟΣ**

ἐπεὶ ἔγνω τὰ πράγματα τῶν Ἀθηναίων διεφθαρμένα.

ἡ δὲ Πάραλος ἔπλευσε εἰς τὰς Ἀθήνας,

**Ο ΑΓΓΕΛΙΑΦΟΡΟΣ ΤΗΣ ΣΥΝΤΡΙΒΗΣ**

ἀπαγγελοῦσα τὰ γεγονότα.

**ΙΔΕΟΛΟΓΙΚΑ ΣΤΟΙΧΕΙΑ**

* Το προειδοποιητικό σήμα / σ’υνθημα ορίζει την έναρξη της επίθεσης.
* Η τακτική του αιφνιδιασμού, ιδίως στις πολεμικές επιχειρήσεις, τελεσφορεί, γιατί προκαλεί σύγχυση και πανικό.
* Η ετοιμότητα και η επαγρύπνηση οδηγούν στη σωτηρία.
* Η παράτολμη και αποφασιστική ενέργεια δίνει διέξοδο σε κρίσιμες ώρες.
* Σε κάποιν ανατίθεται το θλιβερό προνόμιο της αναγγελίας μιας συμφοράς.